open-index/open-wikipedia-markdown huggingface dataset:
Gereformeerde kerk Elandskraal

[regs|300px|duimnael|Die Gereformeerde kerk Elandskraal op [Mooinooi.]]

duimnael|regs|160px|Ds. M.W. van der Walt, leraar van 1950 tot 1953.

duimnael|regs|270px|Ds. Hennie en mev. Arina Briel, leraarspaar van 1995 tot 2003.

Die **Gereformeerde kerk Elandskraal** is ’n gemeente in die GKSA se Klassis Krokodilrivier met sy middelpunt op die dorpie Mooinooi. Marikana, Buffelspoort, Barnardsvlei en Groenkloof val ook binne die gemeente grense. Einde 2015 was hier 217 belydende en 67 dooplidmate vergeleke met onderskeidelik 278 en 86 einde 2011.

Die Gereformeerde kerk Elandskraal het op 16 Oktober 1948 afgestig van die Gereformeerde kerk Rustenburg, die oudste in die Gereformeerde kerkverband. Aan die begin is die plaaslike skoolsaal op Mooinooi, tussen Rustenburg en Pretoria, vir eredienste gebruik. Kort ná afstigting het die gemeente begin beplan vir ’n eie kerkgebou. ’n Lidmaat, Roelie van Wyk, het 4 morge grond geskenk en J.M. van der Westhuizen is as argitek aangestel. Die bouaannemers was Nel en Moller.

Ds. D.N. Kotzé het die kerk se hoeksteen op 2 September 1950 gelê. In 1972 is die kerkgebou opgeknap en ’n nuwe preekstoel, orrel en banke ingesit.

## Predikante 
# Van der Walt, Marthinus Wessel, 1950 – 1953
# Helberg, dr. Jacob Lewis, 1954 – 1958
# Kruger, Tjaart Jan Jacobus, 1959 – 1963
# Van der Merwe, Wynand Jacobus, 1964 – 1966
# Du Plessis, Roelof Jacobus Petrus, 1968 – 1970
# Van Jaarsveld, Andries Sarel Marthinus, 1971 – 1975
# Prinsloo, Barend Daniël Cornelius, 1975 – 1994 (aanvaar sy emeritaat)
# Briel, Hendrik Johannes, 1995 – 2003
# Nel, Lourens Andries Stephanus, 2008 – 2011. Christian Reformed Church of Langwarren in Melbourne, Australië.
# Van Rooy, Petrus Cornelius, 2012 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Marikana
Actiniidae

**Actiniidae** is 'n familie van seeanemone wat hoort tot die orde *Actiniaria*. Hierdie familie is die grootste familie van seeanemone. Die meeste spesies in die familie het geen simbiotiese verhoudings nie.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakels
Gereformeerde kerk Delmas

[duimnael|links|300px|Die Gereformeerde kerk Delmas. Die argitekte was [Leendert Geers|Geers en Geers.]]

duimnael|regs|170px|Ds. J.T.C. Snyman, leraar van 1961 tot 1965.

[duimnael|regs|170px|Ds. [Drikus Buys|G.H. Buys, leraar van 1965 tot 1970.]]

duimnael|regs|170px|Ds. Ockie Struwig, die predikant van 2008 tot 2012.

Die **Gereformeerde kerk Delmas** is die tweede oudste gemeente in die GKSA se Klassis Verre-Oos-Rand en was einde 2015, met 187 belydende en 30 dooplidmate, die vyfde grootste van die 11 gemeentes.

Lidmate van die Gereformeerde kerke Heidelberg en Erasmus (Bronkhorstspruit) wat in die omgewing van Delmas gewoon het, het soms Nagmaal in ’n gesamentlike gebou van die drie Afrikaanse kerke gehou op die plaas Strydpan en soms in die NG kerkgebou op Delmas. Op 28 Mei 1938, die jaar van die Simboliese Ossewatrek, het die Gereformeerde kerk Delmas van Heidelberg en Erasmus afgestig.

Die eerste en huidige kerkgebou is opgerig op ’n stuk grond van 1 morg wat Karel Schoeman aan die kerk geskenk het. Die argitekte Geers en Geers het die plan geteken en ds. B.R. Kruger het die hoeksteen op 28 Augustus 1943 gelê. Hierdie gebou is in 1944 voltooi teen ’n koste van £9 000. Die kerkskuld is in 1965 gedelg en van toe tot 1970 is die konsistorie vergroot teen ’n koste van R6 095 en ’n kerkorrel geïnstalleer van amper R20 000.

Eers 40 jaar ná die gemeente se stigting en wel in 1978 is die behoefte aan ’n kerksaal en katkisasielokale uitgespreek. Op 8 November 1981 is die nuwe gebouekompleks, wat R102 000 gekos het, oopgesluit met dieselfde sleutels as dié waarmee die oorspronklike gebou ontsluit is.

## Predikante 
# Van der Merwe, Christiaan Dirk Jacobus, 1954 – 1960 (verlaat die bediening)
# Snyman, Johan Thomas Cornelius, 1961 – 1965
# Buys, Gert Hendrikus, 1965 – 1970
# Van der Walt, Josef Cornelis, 1971 – 2002 (aanvaar sy emeritaat)
# Du Plessis, Lourens Stephanus Daniël, 2003 – 2007
# Struwig, Ockert Jacobus, 2008 – 2012
# Buys, Roelof Pierre, 2013 – 2019
# Van Rensburg, Reghardt Janse van, 10 Augustus 2019 – 2025
# Venter, Quintin, 31 Mei 2025 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Senekal

duimnael|links|300px|Die Gereformeerde kerk Senekal.
[duimnael|regs|300px|Ds. J.H. Venter het die hoeksteen van die Gereformeerde kerkie op [Marquard op 27 Februarie 1954 gelê. Dis nou (2016) 'n AGS-kerk.]]

Die **Gereformeerde kerk Senekal** was die 13de oudste van die 22 gemeentes in die GKSA se Klassis Noord-Vrystaat. Einde 2015, toe hier 42 belydende en sewe dooplidmate was, was dit die vyfde kleinste gemeente in dié Klassis. Op 1 Maart 2020 het die gemeente ontbind toe minder as 10 lidmate oorgebly het, van wie amper almal weduwees was.

Senekal was eers ’n wyk van die Gereformeerde kerk Ficksburg en vir Sondae se leesdienste het die lidmate op Senekal gebruik gemaak van die NG gemeente Senekal se kerksaal, met sekere voorwaardes van die wyksouderling, naamlik dat geen NG lidmaat die dienste mag bywoon nie.

In 1949 is besluit om ’n eie kerkgebou op te rig waarvan ds. A. Duvenhage toe die hoeksteen op 29 Oktober daardie jaar gelê het. Die gebou is in wese ’n saalkerk met ’n Kaaps-Hollandse gewel sowel voor as agter. Die toring met die kerkklok daarin staan los van die gebou. 

Die lidmate hier en op Marquard het eers in 1961 amptelik as die Gereformeerde kerk Senekal afgestig. 

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Senekal
Gereformeerde kerk Nigel

duimnael|regs|250px|Die Gereformeerde kerk Nigel.

Die **Gereformeerde kerk Nigel** is die derde oudste gemeente in die GKSA se Klassis Verre-Oos-Rand en was einde 2015, toe hier 173 en 42 dooplidmate was, die sesde grootste van die 11 gemeente in dié Klassis.

## Saalbou (1950) 
Die Gereformeerde kerk Nigel is op 24 Oktober 1948 gestig, maar het geen kerkgebou vir eredienste gehad nie sodat die gemeente heel spoedig planne begin maak het om hul eie kerkgebou op te rig. Geld was min; daarom is besluit om eers met ’n saal te volstaan. Die kerkraad het die plan vir dié kerksaal reeds op 20 Augustus 1949 goedgekeur nadat die argitek Dawid van der Walt dit geteken het. Vir hierdie projek het die kerkraad £3 000 by die Ou Mutual geleen terwyl lyste in die wyke uitgedeel en £200 ingesamel is. Deur middel van vleis- en koekverkopings het vrouelidmate dié fonds gestyf. 

Op 15 Januarie 1950 is ’n tender vir die bou van die saal aan New Goldfiels Co toegeken vir die bedrag van R2 870 (volgens die bron, hoewel dit waarskynlik pong was, nie rand nie). Avbob het die hoeksteen geskenk en dr. S.J. du Plessis het dit op 1 Julie 1950 gelê. Hierdie kerksaal het die gemeente met groot blydskap op 23 September 1950 in gebruik geneem. Die behoefte aan ’n eie kerkgebou was egter steeds daar terwyl die gemeente gegroei en die saal se ruimte te klein geraak het.

## Kerkbou (1971) 
Die kerkraad het die bouplan van die kerkgebou, ontwerp deur ’n Gereformeerde lidmaat, T.AD. Botha, op 15 April 1970 goedgekeur. Rudie Pretorius is as bouaannemer aangestel. Ten einde die boukoste te bestry, is ’n oortrokke fasiliteit by Volkskas geskep. Spring Monumentale Werke het die hoeksteen geskenk wat ds. N.G. Laubscher op 27 Februarie 1971 gelê het.

Van die firma Fehrle is ’n pyporrel van R7 100 bestel. Danksy besuiniging plek-plek (die Nagmaaltafels en die kansel is uit die ou kerkbanke gemaak) en ’n versoek aan lidmate om R12 per sitplek bly te dra, is die kerkgebou teen ’n bedrag van R28 000 voltooi. Hierdie kerkgebou is op 21 Augustus 1971 amptelik in gebruik geneem.

## Predikante 
# Venter, Roelof Vorster, B.A., 1960 – 1966
# Laubscher, Nicolaas Gerhardus, 1967 – 1973
# Venter, dr. Andries Gerhardus Schutte, 1973 – 1978
# Van Jaarsveld, Andries Sarel Marthinus, 1978 – 1981 (verlaat die bediening)
# Marais, Jacobus, 1982 – 2006 (aanvaar sy emeritaat)
# Coetzee, Gideon Christiaan, 2007 – 2012
# Dykstra, Dirk Jacob, 2013 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Vaalwater

[duimnael|links|300px|Die Gereformeerde kerk op [Vaalwater.]]

[duimnael|links|160px|Ds. Lood Snyman, leraar van 1975 tot 1991, toe hy sy [emeritaat aanvaar.]]

Die **Gereformeerde kerk Vaalwater** is die negende oudste gemeente in die GKSA se Klassis Waterberg. Einde 2015, toe hier 134 belydende en 44 dooplidmate was, was dit die naaskleinste van die Suid-Afrikaanse gemeentes in die klassis waartoe ook vyf Namibiese gemeentes behoort. Die middelpunt van die gemeente is op die nedersetting Vaalwater in Limpopo.

Die dorpie Vaalwater lê aan die oewer van die Mogolrivier, noordwes van Modimolle. Op 6 Desember 1958 het die gemeente van die Gereformeerde kerk Waterberg afgestig. Net ’n jaar later het die jong gemeente besluit om ’n kerk te bou.

In Maart 1960 het die boukommissie die terrein besoek en ds. J.T.C. Snyman die eerste pen ingeslaan. Die gemeente sou self onder leiding van oudl. J. Bekker bou. Daar is beplan vir ’n gebou met sitplek vir 160 kerkgangers. Dit is binne vyf maande voltooi en op 9 Julie 1960 in gebruik geneem as die eerste kerkgebou op Vaalwater.

Die losstaande toring is iets besonders: Bo-op ’n A-vormige spitsdakkie is nie die gebruiklike weerhaan nie, maar ’n troffel, ’n simbool van bouwerk.

## Predikante 
# Snyman, Johannes Lodewikus Jakobus, 1975 – 1991 (aanvaar sy emeritaat)
# Van der Walt, Marthinus Johannes, 1991 – 1998 (verlaat die bediening)
# Berg, Jan Albert, 2003 – 2017
# Vogt, E.J. (Ernest), 10 Junie 2017 – Maart 2024

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Vaalwater
John Lewis & Partners

**John Lewis & Partners** is 'n afdelingswinkelketting wat winkels dwarsoor Groot-Brittanje bedryf. Die onderneming, wat na sy stigter genoem is, is in besit van *John Lewis Partnership* - 'n maatskappy wat saam met die eerste winkel teen die middel van die 19de eeu gestig is.

Die eerste John Lewis-winkel het sy deure in 1864 in Londen se tradisionele winkelstraat Oxford Street geopen. Die ketting se slagspreuk - *Never Knowingly Undersold* - word reeds sedert 1925 gebruik.

Tans bedryf die onderneming 45 winkels in Engeland, Skotland en Wallis, waaronder elf sogenaamde *At Home*-winkels (wat hulle tot bepaalde afdelings beperk) en 'n "buigbare-formaat-winkel" in Exeter. Die John Lewis-afdelingswinkel in Birmingham is die grootste wat buite Londen bedryf word. Planne om die onderneming se bedrywighede na Sprucefield in Lisburn, Noord-Ierland uit te brei is tans nog nie verwesenlik nie.

## Verwysings
Vanderwaalsvergelyking

Die **vanderwaalsvergelyking** is 'n toestandvergelyking wat nie-ideale gasse beskryf.

Die vergelyking is deur die Nederlander J.D. van der Waals in 1873 ontwikkel en korrigeer die idealegaswet vir twee effekte:
# die intermolekulêre aantrekking wat die druk verlaag. Dit word deur die grootheid **a** weergegee.
# die uitgeslote volume wat deur die molekule self ingeneem word. Dit word deur die grootheid **b** weergegee.

Die ideale toestandsvergelyking:

:: P = \frac{RT}{\bar{V}}

Gekorrigeer vir die uitgeslote volume:

:: P = \frac{RT}{\bar{V}-b}

Ook gekorrigeer vir die aantrekkingskragte:

:: P = \frac{RT}{\bar{V}-b}- \frac{a}{{\bar{V}}^{2}}

## Verwysings
Beter Afrikaans

**Beter Afrikaans** is 'n webwerf wat sy lesers help om hulle Afrikaanse spelling te verbeter.

Soos die webwerf self stel:

Beter Afrikaans is 'n inisiatief van Trifonius en Martin van Toll Producties. Die konsep kom oorspronklik van beterspellen.nl en is in Maart 2009 by i-DEPOT van die Benelux-Bureau voor Intellectueel Eigendom (BBIE) geregistreer.

## Skakel 
* Die webwerf van Beter Afrikaans
Gereformeerde kerk Welkom

duimnael|links|300px|Die eerste Gereformeerde kerk op Welkom nadat 'n brand dit in November 1957 in puin gelê het.

duimnael|links|230px|Die Gereformeerde kerk Welkom se huidige kerkgebou.

duimnael|regs|240px|Dr. en mev. J.J. van der Walt, van 1952 tot 1957 die gemeente se eerste leraarspaar.

duimnael|regs|160px|Ds. Hendrik du Plessis, leraar van 1958 tot 1966.

[duimnael|regs|160px|Dr. [Petrus Pelser|P.J. Pelser, die leraar van 1967 tot 1976.]]

Die **Gereformeerde kerk Welkom** was die negende oudste van die 22 gemeentes in die GKSA se Klassis Noord-Vrystaat en een van twee Afrikaanse gemeentes van dié kerkverband in die stad Welkom, maar in 2018 het Welkom en Welkom-Noord saamgesmelt en gebruik die nuwe gemeente Welkom-Noord se kerkgebou, die ou Welkom-kerk. Einde 2015 het die gemeente 126 belydende en 26 dooplidmate gehad vergeleke met 276 en 101 in 2001. Die gemeentegrense sluit woonbuurt soos Bedelia, Doorn, Jan Cellierspark, Lakeview, Naudeville, Sandania en St. Helena in terwyl die res van Welkom val onder die gemeente Welkom-Noord, wat in 1969 van Welkom afgestig het.

Die myndorp Welkom is in 1946 op die Vrystaatse Goudvelde geproklameer. Enkele wyke van die Gereformeerde kerk Odendaalsrus het op 8 Oktober 1950 as die Gereformeerde kerk Welkom afgestig. Vier jaar later, op 22 Mei 1954, is ’n eie kerkgebou in gebruik geneem. Die argitek was Pieter Dykstra. Maar drie jaar later, in die vroeë oggendure van 13 November 1957, het ’n brand dié kerk in puin gelê.

Eers drie jaar later, op 3 September 1960, kon die gemeente ’n nuwe kerk in gebruik neem, maar nadat die gemeente te groot geword en die Gereformeerde kerk Welkom-Noord in 1969 afgestig het, is die kerkgebou aan die dogtergemeente afgestaan. So moes die gemeente Welkom die derde maal ’n kerk oprig wat op 14 April 1973 in gebruik geneem is.

## Predikante 
# Van der Walt, dr. Jan Jacobus, 1952 – 1957
# Du Plessis, Hendrik Lourens Marthinus, 1958 – 1966
# Gerber, dr. Jacobus Marthinus, 1967 – 1972
# Pelser, dr. Petrus Jacobus, 1967 – 1976
# Van Schalkwyk, Pieter, 1977 – 1981
# Denkema, dr. Hendrik, 1981 – 1985
# Vogel, Willem, 1985 – 2004
# De Kock, Jacobus Johannes, 2005 – 2007
# Kruger, Abraham Pretorius, 2007 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Sien ook 
* NG gemeente Welkom
Gereformeerde kerk Welkom-Noord

duimnael|regs|320px|Die Gereformeerde kerk Welkom-Noord, vroeër die Gereformeerde kerk Welkom.

duimnael|regs|170px|Dr. Jansen van Vuuren du Plessis, die leraar van 1970 tot 1999.

Die **Gereformeerde kerk Welkom-Noord** was die jongste van die tweede Afrikaanse gemeentes van die GKSA in die Vrystaatse stad Welkom en die sewende jongste van die 22 gemeentes in dié kerkverband se Klassis Noord-Vrystaat. Einde 2015 was hier 163 belydende en 34 dooplidmate, vergeleke met die moedergemeente Welkom se 126 en 26. In 2001 was Welkom-Noord se getalle 253 en 87 en Welkom s’n 276 en 101. Op 22 Oktober 2017 het die twee gemeentes een geword.

Die Gereformeerde kerk Welkom-Noord het in Junie 1969 van Welkom afgestig en as bruidskat die moedergemeente se kerkgebou ontvang. Dit was Welkom se tweede kerkgebou nadat die eerste, wat op 23 Mei 1954 as die eerste gebou van ’n Afrikaanse Kerk op Welkom in gebruik geneem is, in die oggendure van 13 November 1957 afgebrand het. 

Die tweede Gereformeerde kerk Welkom en die een wat in 1969 aan Welkom-Noord geskenk is, sou aanvanklik op dieselfde plek as die oue gebou word, maar ’n ander stuk grond is ná onderhandelings verkry. Die basiese plan van die afgebrande gebou is net so gebruik. Die fondament rus op pilare wat 10 m in die grond gesink is en waarop ’n betonraamwerk gegooi is. So is gebou bestand gemaak teen barste. Die argitek was Leon Roodt en die bouaannemer Hans Weiss. Die hoeksteen is op 23 April 1960 gelê.

Binne die gemeentegrense val Welkom-Noord van woonbuurte soos Dagbreek, Flamingo Park, Jim Fouchépark, Reitzpark, Rheederspark, Riebeeckstad, Seemeeupark, ’n gedeelte van Doorn asook Voorspoed en Voorspoed-Oos. Die res van die stad val onder Welkom-gemeente.

## Predikante 
# Du Plessis, dr. Jansen van Vuuren, 1970 – 1999 (aanvaar sy emeritaat)
# Jansen, Carl Albert, 1999 – 2006
# Van der Schyff, Jan Louis, 2006 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  

## Sien ook 
* NG gemeente Welkom
Joelia Timosjenko

**Joelia Timosjenko** (Oekraïns: Юлія Володимирівна Тимошенко, gebore 27 November 1960) is 'n Oekraïnse politikus. Sy is die leier van die Joelia Timosjenko-groep politieke party, en die voormalige eerste minister van Oekraïne. Sy het vir twee termyne gedien. Haar eerste ampstermyn was van 24 Januarie tot 8 September 2005, sy is op 18 Desember 2007 herkies, maar op 3 Maart 2010 is sy deur die Oekraïnse parlement van haar posisie verwyder.
Gereformeerde kerk Virginia

duimnael|regs|300px|Die Gereformeerde kerk Virginia, 2008.
duimnael|regs|160px|Ds. Alwyn Johannes du Plessis, leraar van 1961 tot 1964.

Die **Gereformeerde kerk Virginia** was die 11de oudste van die 22 gemeentes in die GKSA se Klassis Noord-Vrystaat. Al was hier einde 2015 net 43 belydende en agt dooplidmate, was die gemeente steeds groter as vyf ander gemeentes in die Klassis, naamlik Ventersburg (sieletal 30), Theunissen (47), Viljoenskroon (23), Hennenman (45) en Senekal (49). 

Die Gereformeerde kerk Virginia het in 1956 ontstaan toe twee wyke, Virginia en Harmonie, van die Gereformeerde kerk Hennenman afgestig het. Drie jaar later, op 27 Junie 1959, kon die gemeente sy eie kerkgebou in gebruik geneem. Dis ’n A-vormige-gebou met ’n daknok van by die drie verdiepings hoog. Vanweë mynontwikkeling het die lidmaattal so uitgebrei dat in 1976 beplan is vir ’n nuwe, groter kerkgebou, maar vanaf 1991 was daar verskeie afdankings in die mynbedryf wat die gemeente weer laat krimp het. So het die sieletal van 198 in 2001 tot 51 in 2015. In 1960, toe die sieletal 376 was, was hier 171 belydende lidmate, maar ’n volle 205 dooplidmate.

Die gemeente het op 27 Augustus 2023 ontbind toe die meeste van die lidmate met attestaat oorgegaan het na die Gereformeerde kerk Welkom.

## Predikante 
# Booyens, Johannes Hendrik, 1957 – 1961
# Du Plessis, Alwyn Johannes, 1961 – 1964
# Liebenberg, Thomas Arnoldus, 1965 – 1971
# Lourens, Matthys Johannes, 1972 – 1975 (verlaat die bediening)
# Hutcheons, Marthinus Jacobus van Dyk, 1975 – 1981 (verlaat die bediening)
# Vorster, Roelof Louis, 1982 – 1985
# Heystek, dr. Pieter Hendrik, 1985 – 1988
# Scheepers, Gideon Petrus, 1989 – 1990 (verlaat die bediening)
# Coetzee, Dawid Francois, 1991 – 2006

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  

## Sien ook 
* NG gemeente Virginia
Sushant Singh Rajput

duimnael|links|Rajput met sy verloofde Ankita Lokhande
**Sushant Singh Rajput** (Hindi: सुशांत सिंह राजपूत; 21 Januarie 1986 – 14 Junie 2020) was ’n Indiese akteur. Hy is veral bekend vir die rol wat hy in die TV-sepie *Pavitra Rishta* vertolk het. Later het hy in die dansprogram *Jhalak Dikhhla Jaa 4* deelgeneem. Rajput het sy debuut in Abhishek Kapoor se dramafilm *Kai Po Che!* gemaak. Hy het aanbeweeg om ’n rol in die romantiese komedie *Shuddh Desi Romance* te vertolk, daarna het hy die rol van ’n titulêre speurder in die riller *Detective Byomkesh Bakshy!* vertolk – beide van dié films is deur *Yash Raj Filmproduksies* geproduseer.

## Televisie 
## Filmografie 
## Eksterne skakels 
*
Kontemporêre Afrika-kuns

**Kontemporêre Afrika-kuns** beskryf die verskillende temas en kunsvorms van die kontinent van Afrika. Dit verwys hoofsaaklik na 'n aantal van style en nasionale produksies in Afrika. Talle kunstenaars en organisasies het vir die term verskeie betekenisse en definisies gegee.

## Kunstenaars 
### Suid-Afrika 
* Jane Alexander
* Tamlyn Artin
* Willie Bester

#### Protes-kuns 
* Kevin Brand,
* Carol-Anne Gainer
* William Kentridge
* Moshekwa Langa
* Zwelethu Mthethwa

#### Skilderkuns en fotografie 
* John Nankin
* Tracey Rose
* Paul Stopforth
* Eduardo Vill

### Egipte / Senegal 
* Fathi Hassan

## Galery 

Lêer:TaxiZinkpè.JPG|*Taxi Taf-Taf* (Dominique Zinkpé, Benin)
Lêer:Child-soldier-afrika.jpg|''Enfant soldat en Côte d'Ivoire - Kindersoldaat in die Ivoorkus* (Gilbert G. Groud, 2009)
Lêer:Tableau TI Long way.jpg|*Long way'' (Tinnoka, Rwanda)

## Eksterne skakels
Wit-en-pienk-anemoon

Die **wit-en-pienk-anemoon** (*Korsaranthus natalensis*) is seeanemoon wat vanaf Valsbaai tot by Durban, 'n gebied waarin dit endemies is, voorkom. Dit kom algemeen voor aan die suidkus van KwaZulu-Natal. In Engels staan die anemoon bekend as *Candy-striped anemone*.

## Voorkoms 
Die seedier bereik 'n diameter van tot 100&nbsp;mm in grootte en leef op rotsriwwe wat 10 tot 30&nbsp;m diep is. Die anemoon is helder en staan uit op die rif. Die kolom van die voet tot by die tentakels is wit en gestreep met rooi, pienk of oranje. Daar mag ook kolletjies voorkom op die kolom. Die tentakels is wit met 'n kleur wat dieselfde is as die van die kolom. Die punte van die tentakels is pienkerig.

Hierdie anemoon kan hom losmaak van sy staanplek en dryf na 'n ander rif. Dit verteer sy voedsel uitwendig, die maag word deur die bek uitgedruk om sy prooi buite te verteer. Hulle vreet graag sagtekorale.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 
* Riemann-Zürneck, K. & Griffiths, C.L. 1999. *Korsaranthus natalensis*: a mobile sea anemone attacking octocorals. In: *South African Journal of Zoology*, 34(4):190-196
Bharatiya Janata Party

duimnael|links|Huidige regerende partye in die deelstate en uniegebiede van Indië
Die **Bharatiya Janata Party** (Hindi: भारतीय जनता पार्टी, *bhāratīya janatā pārṭī*, [bʱaːrət̪iːjə dʒənət̪aː paːrʈiː], , letterlik: "Indiese Volksparty", afk. BJP) is een van die twee groot partye in die Indiese politieke stelsel (die ander is die Indian National Congress). Vanaf 2015, ten opsigte van verteenwoordiging in die nasionale parlement en die deelstate se wetgewers, is dit die land se grootste politieke party, en ten opsigte van die primêre lidmaatskap, is dit die grootste politieke party ter wêreld. Die BJP is 'n regse konserwatiewe party, met 'n ideologiese en organisatoriese verhouding met die Hindoe-nasionalistiese Rashtriya Swayamsevak Sangh.

## Verwysings 
## Eksterne skakels 
*   Die Bharatiya Janata Party se amptelike webwerf
Mickey Muis

**Mickey Muis** is een van die oudste figuurtjies uit die strokiesprente van Walt Disney. Mickey is 'n vermenslikte muis wat gewoonlik 'n rooi kortbroek, groot geel skoene en wit handskoene dra. Hy is een van die herkenbaarste fiktiewe karakters ter wêreld.

Mickey verskyn gewoonlik saam met onder andere sy meisie, Minnie Muis, sy hond, Pluto, sy vriende Donald Duck en Goofy, en sy nemesis, Pete.

## Verwysings 
## Eksterne skakels
Gereformeerde kerk Stoffberg

[duimnael|links|160px|Ds. Adriaan van der Walt, leraar van 1958 tot 1962 en weer van 1993 tot 1996. Sy eggenote, Rita, is gebore op [28 Februarie 1936.]]

[duimnael|regs|170px|Ds. A.S. van den Berg, die leraar van 1968 tot 1970 (in kombinasie met [Gereformeerde kerk Belfast|Belfast.]]

Die **Gereformeerde kerk Stoffberg** is die derde oudste van die 16 gemeentes in die GKSA se Klassis Lydenburg. Einde 2015, toe hier 42 belydende en vyf dooplidmate was, was dit een van vyf gemeentes in dié Klassis met minder as 50 belydende lidmate. Die ander was Belfast (27), Carolina (37), Waterval-Boven (9) en Wondersig (32).

Die Gereformeerde kerk Roossenekal, soos dit eers bekendgestaan het, het in Maart 1906 van Lydenburg afgestig. Die eienaar van die plaas Lampfontein het ’n perseel vir ’n kerkgebou beskikbaargestel. Daarop is die eerste kerk gebou, wat bestaan het uit vier klipmure, ’n sinkdak sonder plafon, en ’n misvloer. 

Mettertyd het die swaartepunt van die gemeente na Stoffberg/Laersdrif verskuif. In 1934 het die gesin Ligthelm 5 morg grond op die plaas Blinkwater by Stoffberg vir die oprigting van ’n kerkgebou geskenk. Eers is net ’n timmerasie opgerig wat met seile oorgetrek is tydens eredienste. Later het dit ’n grasdak gekry, maar eindelik het lidmate stene en ander boumateriaal vir ’n permanente gebou geskenk, asook hout vir ’n preekstoel en kerkbanke. Broeder Ligthelm het die plan geteken en Stoffel Venter en Willie Jacobs was die bouers. In dié nuwe gebou is die paraffienlampe uit die Lampfontein-kerk ingebou. Die nuwe kerk, in wese ’n saalkerk, se hoeksteen is op 15 Mei 1937 gelê. Eers in 1975 kon die gemeente die traporrel wat destyds geskenk is, met ’n pyporrel vervang. 

Op 26 Maart 1968 is die gemeente se naam na die Gereformeerde kerk Stoffberg verander. Vandag nog gebruik die gemeente Stoffberg dieselfde gebou wat in 1937 opgerig is.

## Predikante 
# Nagel, Cornelius Johannes, 1977 – 1981 (in kombinasie met Belfast)
# Putter, Christiaan Johannes Jacobus, 1982 – 1983
# Van der Walt, Adriaan, 1984 – 1996 (van 1993 – 1996 in kombinasie met Belfast; aanvaar sy emeritaat)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Intensiewe grootheid

'n **Intensiewe grootheid** is in fisiese chemie 'n grootheid wat onafhanklik is van die hoeveelheid materie van die monster. Die teenoorgestelde is 'n **ekstensiewe grootheid**. 'n Grootheid is 'n veranderlike waarvan die hoeveelheid deur meting bepaal kan word.

'n Goeie voorbeeld is die volume, V, van 'n stuk yster. As ons by dieselfde temperatuur en druk twee maal soveel yster neem, laat ons sê twee gram pleks van een, dan sal die volume ook twee maal groter wees. Dit wil sê dat volume ekstensief is. As ons egter die digtheid van die yster bepaal, maak dit nie saak of dit een of twee gram is nie. Digtheid is dus 'n intensiewe grootheid of intensiewe meetbare hoeveelheid.

In die termodinamika word dikwels intensiewe groothede geskep deur af te spreek dat daar altyd byvoorbeeld een gram of een mol ter sprake is.

So is die warmtekapasiteit 'n ekstensiewe grootheid: die hoeveelheid warmte wat twee gram water kan opneem sodat dit 1 Kelvin in temperatuur styg is twee maal so groot as vir een gram water. In die een geval sal dit 4,2 [J/K] wees, en in die ander 8,4 [J/K]. 

## Spesifieke en molêre waardes 
As mens die warmtekapasiteit uitdruk *per gram* word dit 'n intensiewe grootheid wat *spesifieke warmte(kapasiteit)* genoem word. Dit het net een waarde: 4,2 [J/K.g].

Natuurlik kan ons ook afspreek om dit per mol te doen. Dit is dan ook 'n intensiewe grootheid, wat *molêre warmtekapasiteit* genoem word en die waarde 75.6 [J/K.mol] besit omdat die molêre massa vir water 18 [g/mol] bedra. Dikwels word vir die molêre weergawe 'n strepie bo die simbool gesit, maar die notasie verskil baie:

::\bar{C}_P = \frac{C_P}{n}

Die intensiewe groothede is eienskappe van die stof, water in dié geval. Die ekstensiewe is 'n eienskap van die monster. Daarom word in die teorie van termodinamika dikwels die intensiewe, maar deur ingenieurs juis die ekstensiewe weergawe gebruik.

Of molêre of spesifieke waardes gebruik word hang af van die vraag of die materiaal 'n bekende molêre massa het aldan nie. Vir baie polimere is daar 'n verdeling van molêre massa en is dit handiger om met spesifieke waardes te werk.

## Verwysings
Gereformeerde kerk Krugersdorp-Wes

duimnael|regs|160px|Dr. C.J. Malan, van 1955 tot 1958 die eerste leraar.

[duimnael|links|300px|Die Gereformeerde kerk Krugersdorp-Wes is op [28 Oktober 1972 in gebruik geneem.]]

duimnael|regs|160px|Ds. M.W. van der Walt, die leraar van 1958 tot 1966.

[duimnael|regs|170px|Dr. [Kobus van Tonder, leraar van 1990 tot 2010.]]

Die **Gereformeerde kerk Krugersdorp-Wes** is die derde jongste gemeente in die GKSA se Klassis Wesrand en een van drie Afrikaanse gemeentes wat tussen 1896 (die moedergemeente) en 1978 (Krugersdorp-Oos) op die Wes-Randse dorp Krugersdorp gestig is.

Van Januarie 1950 af het die westelike wyke van die gemeente Krugersdorp afsonderlike eredienste in ’n saal in Krugersdorp-Wes gehou. Dié wyke was Krugersdorp-Wes, Wes-Rand Cons, Magaliesburg, Vlakplaas en Burgershoop. In Mei 1950 kon hulle ’n eie kerksaal op die hoek van Flemming- en Fisherstraat in gebruik neem en drie en ’n half jaar later, op 7 November 1953, het die gemeente Krugersdorp-Wes amptelik afgestig.

Die kerksaal in Krugersdorp-Wes is toe verkoop en ’n tyd lank is eredienste in die saal van die Afrikaansmediumskool Krugersdorp-Wes (KWAM) gehou. Intussen is die kerkgebou opgerig en op 28 Oktober 1972 in gebruik geneem. Die argitek was Nardus Conradie. S.A. Orrelbouers het die orrel gebou wat agterin die kerk geplaas is. Die vensters is so ontwerp dat al die lig na die preekstoel val.

Krugersdorp-Wes het in 2001 'n sieletal van 316 gehad, Krugersdorp-Oos 448 en Krugersdorp 712. Tog was dit die Oos-gemeente wat in 2011 ontbind en wie se lidmate by Krugersdorp ingeskakel het. Kort daarna het Krugersdorp 985 siele getel en die Wes-gemeente 256. Einde 2015 was die moedergemeente se sieletal 840 en die Wes-gemeente s’n 213.

## Predikante 
# Malan, dr. Christiaan Jacobus, 1955 – 1958
# Van der Walt, Marthinus Wessel, 1958 – 1966
# Venter, Jan Hendrik, 1966 – 1984
# Nel, Petrus Johannes, 1984 – 1990
# Van Tonder, dr. Jacobus Machiel, 1990 – 2010 (aanvaar sy emeritaat)
# Vakant, 2010 – 2018
# Van Jaarsveld, J.P.L. (Vickus, 2018 – hede (in kombinasie met Magaliesburg)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Krugersdorp-Oos

duimnael|regs|320px|Die kerkgebou van die destydse gemeente, nou in besit van die Sewendedagadventistekerk.

Die **Gereformeerde kerk Krugersdorp-Oos** was die derde Afrikaanse gemeente van die GKSA op Krugersdorp. Die moedergemeente Krugersdorp is reeds in April 1896 gestig is as die eerste Gereformeerde kerk aan die Rand, 'n maand voor die Gereformeerde kerk Johannesburg (wat ook nie meer bestaan nie).

In die 1970's het die oostelike woongebiede van Krugersdorp so vinnig uitgebrei dat besluit is om van Krugersdorp af te stig. Die stigtingsvergadering van die Gereformeerde kerk Krugersdorp-Oos is gehou op 10 Desember 1978 en in 1980 is ’n boukommissie aangewys. Die plan was om ’n gebou met sitplek vir sowat 500 kerkgangers op te rig. 

Bouwerk het in Augustus 1981 begin en die gebou, wat die lidmate self gebou het, is ’n jaar later, op 7 Augustus 1982, in gebruik geneem. Die muur agter die preekstoel loop skerp na bo, wat die kerkganger se aandag hemelwaarts lei.

Krugersdorp-Oos het in 2001 ’n sieletal van 448 gehad, Krugersdorp 712 en Krugersdorp-Wes 316. Tog was dit die Oos-gemeente wat in 2011 ontbind en wie se lidmate by die moedergemeente ingeskakel het. Kort daarna het die moedergemeente 985 siele getel en die Wes-gemeente 256. Einde 2015 was die moedergemeente se sieletal 840 en die Wes-gemeente s’n 213.

## Predikante 
# Van der Merwe, Coert Grobbelaar, 1979 – 1984
# Denkema, dr. Hendrik, 1985 – 2000 (aanvaar sy emeritaat)
# Kruger, Johannes, 1997 – 2001 (verlaat die bediening)
# Schutte, Hermanus Gerhardus, 2001 – 2009

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Indwe

[duimnael|regs|300px|Die kerkgebou van die destydse Gereformeerde kerk Indwe in Voortrekkerstraat. Die argitek was waarskynlik die Gereformeerde lidmaat Hans Venter, van [Dordrecht. Hy was ook verantwoordelik vir die NG gemeente Du Plessis se kerkgebou op Ida en Lady Frere, wat almal feitlik dieselfde lyk.]]

Die **Gereformeerde kerk Indwe** was 'n gemeente van die GKSA op die dorpie Indwe in die Noordoos-Kaap wat ook die nedersetting Ida en omliggende gebiede ingesluit het.

Die gemeente het in 1926 van die Gereformeerde kerk Dordrecht afgestig, maar het in 1990 ontbind toe die sieletal tot net 15 gedaal het. Die kerkgebou in Voortrekkerstraat se hoeksteen is op 22 Oktober 1938 gelê en dis op 6 Mei 1939 in gebruik geneem. In die Noordoos-Kaap het dieselfde lot die Gereformeerde kerke Elliot (1899-1979), Hofmeyr (1914-1995), Sterkstroom (1882-2002) en Jamestown (1899-2003) getref.

## Predikante 
# Du Plessis, Jan Barend, 1982 – 1985 (in kombinasie met Dordrecht, Jamestown en Molteno) 
# Fanoy, dr. Pieter, 1985 – 1990 (in kombinasie met Dordrecht, Jamestown en Molteno)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Khoisan

: *Hierdie artikel handel oor die etniese groep in Suider-Afrika. Vir die taalfamilie, sien Khoisan-tale.*

**Khoisan** is 'n saambindende naam vir twee etniese groepe wat in Suider-Afrika leef, naamlik die Khoikhoi en die San. Hulle deel fisiese en vermeende taalkundige eienskappe apart van die Bantoe-meerderheid van die streek. Kultureel word die Khoisan verdeel in die kossoekende San of Boesman, en die Khoi, of meer spesifiek Khoikhoi, vroeër bekend as "Hottentote", wat vee mak maak. Hulle praat veral Khoisan-tale wat bekend is vir hul klikgeluide, maar intussen is Afrikaans die belangrikste taal van die Khoisan.

Die San het die inheemse bevolking van Suider-Afrika gevorm, voordat die Bantoevolke uit Sentraal- en Oos-Afrika ná die suide migreer en hul streek bereik het, wat daartoe gelei het dat die Bantoe-bevolking die Khoisan-bevolking verplaas en die oorheersende bevolking van Suider-Afrika geword het. Oor die tyd het sommige Khoi die mak maak van vee opgegee en die jagter-versamelaar-ekonomie van die San aanvaar, waarskynlik as gevolg van 'n droë klimaat, en word nou as San beskou. Eweneens het die Bantoegroep van die Damaras wat ná die suide migreer het later landbou opgegee en die Khoi se ekonomie aanvaar. Groot Khoisan-bevolkings bly in verskeie droë gebiede in die streek, veral in die Kalahari-woestyn. Die Khoisan is volgens genetiese studies die oudste nog bestaande menslike groep.

## Fotogalery 

Lêer:San lady botswana.jpg|San-vrou in Botswana.
Lêer:San tribesman.jpg|San-man in Namibië.
Lêer:Sameul Daniell - Khoisan besig om sprinkane te braai - 1804.jpg|*Khoisan besig om sprinkane te braai* – akwatint in kleur deur Samuel Daniell in 1804.
Lêer:Samuel Daniell - Kora-Khokhoi preparing to move - 1805.jpg|*Korah-Khoikhoi besig om hulle hutte af te breek om na nuwe weivelde te trek* – akwatint in kleur deur Samuel Daniell in 1805.
Lêer:"The Portuguese and Hottentots", from page 74 of "Pioneers in South Africa" (1914) (14760195211).jpg|*Portugese ontmoet met Khoisan* – tekening uit die boek "Pioniers in Suid-Afrika", 1914.
Lêer:Angola Ethnic map 1970-de.svg|Verspreiding van etniese groepe in Angola, 1970 (wynrooi: Khoisan)

## Verwysings 
## Verdere leeswerk 
*  Barnard, Alan (2004) Mutual Aid and the Foraging Mode of Thought: Re-reading Kropotkin on the Khoisan. *Social Evolution & History* 3/1: 3–21.
*  Smith, Andrew; Malherbe, Candy; Guenther, Mat and Berens, Penny (2000), *Bushmen of Southern Africa: Foraging Society in Transition.* Athens: Ohio University Press. 

## Eksterne skakels 
*  Die Khoisan
*  Tuis van die Suider-Afrikaanse San
Knobbelanemoon

Die **knobbelanemoon** (*Bunodosoma capensis*) is 'n seeanemoon wat vanaf Durban suidwaarts tot by Lüderitz op die Weskus voorkom. In Engels staan die vis bekend as *Knobbly anemone*.

## Identifikasie 
Die anemoon kan groei totdat dit 'n diameter van tot 100&nbsp;cm bereik. Dit kleur kan varieer maar dit is oor die algemeen wit, blou of pers asook rooi, pienk of oranje. Die tentakels en die stam waaruit dit groei is nie altyd dieselfde kleur nie. Daar is klein knoppies op die stam.

Hulle leef in getypoele waar hulle hulself somtyds aan rooiaas of mossels heg. Hulle leef ook in skeure in riwwe tot op dieptes van 20&nbsp;cm. Die spesie kom algemeen voor.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Volumetriese fles

duimnael|150px|Maatkolf
'n **Volumetriese fles** of **maatkolf** is 'n glashouer wat tot die laboratoriumtoerusting van die analitiese chemie behoort.

Dit word gewoonlik van deursigtige glas of plastiek gemaak, maar die glas kan ook 'n donker kleur hê om ligsensitiewe stowwe te beskerm. Die kolf bestaan uit 'n platbodem bol met 'n lang nek, gewoonlik met 'n stopprop. Op die nek is 'n streep aangebring om die geykte volume van die fles aan te dui.

Dit word gebruik om oplossings met 'n bekende molariteit te maak. Die opgeloste stof, meestal 'n vastestof, maar dit kan ook 'n vloeistof wees, word op 'n weegskaal geweeg en die aantal mol bereken. Die opgesloste stof word in sy geheel in die maatkolf geplaas en oplosmiddel onder menging toegevoeg tot die oplossing presies die streep bereik.

Die volumetriese fles word ook gebruik om oplossings te verdun. 'n Hoeveelheid gekonsentreerde oplossing word met 'n pipet in die kolf gegooi en dan oplosmiddel tot die streep toegevoeg. So kan baie verdunde oplossings met 'n bekende konsentrasie verkry word, maar mens moet oppas dat die meetfoute nie opstapel wat die noukeurigheid beperk nie.

## Verwysings 
## Eksterne skakels 
*
Martin Buber

**Martin Buber** (Wene, 8 Februarie 1878 – Jerusalem, 13 Junie 1965) was 'n Oostenrykse-Israeliese-joodse godsdiensfilosoof.

## Lewensloop 
### Chassidisme 
Buber word groot in Lemberg (tans bekend as Lwif, Oekraïne). As kleinkind van die wetenskaplike en Midrasj-kenner Salomon Buber was hy in sy tyd een van die belangrikste navorsers en versamelaars op die gebied van die Chassidiese tradisie van die Oos-Europese jodedom. Hoewel hy homself eerder as aanhanger van die Rekonstruktiewe Judaïsme reken, beywer hy homself daarop om die Westerse wêreld aan Ortodokse en Ultraortodokse mistieke bewegings bloot te stel. Hiervoor vertaal hy talryke vertellings en tradisies van die Chassidisme na Duits en maak dit op so manier bekend. In die besonder lewer sy omvangryke teksversameling *Die Erzählungen der Chassidim* ("Die vertellinge van die Chassidiem") daarvan 'n indrukwekkende getuienis. Tydens sy lewe was Buber 'n bemiddelaar tussen die bedreigde tradisionele Joodse wêreld in die Ooste en die Westerse wetenskaplike en rasionalistiese moderne tyd.

### Teoloog en filosoof 
Saam met die filosoof Franz Rosenzweig vertaal Buber van 1926 tot 1936 die Joodse Heilige Skrif, die Tanag, in Duits. In sy filosofiese werke konsentreer Buber veral op die tema van dialoog. Sy hoofwerk met die titel *Ich und Du* ("Ek en jy") behandel die verhouding van die mens tot God en die medemens as eksistensialistiese religieuse dialoogbeginsel. Buber was van 1924 tot 1933 dosent en was erehoogleraar in Joodse geloofsleer en etiek in Frankfurt am Main. In 1938 kon hy uit Nazi-Duitsland na Jerusalem ontsnap, waar hy tot 1951 aan die Hebreeuse Universiteit van Jerusalem klasgee in antropologie en sosiologie. Sy huis in Heppenheim word tydens die *Kristallnacht* ("Kristalnag") op 9 November 1938 verwoes.

### Religieuse "Tuisland"-Sionis 
Martin Buber was 'n religieuse Sionis, maar het hom tog ook verset teen die oprigting van die staat Israel en kritiseer die nasionalistiese politieke Sioniste as "sendelinge van die Weste". Hy was, soos ander persone 'n sogenaamde "Tuisland"-Sionis, waaronder Judah Magnes voorstander van 'n gemeenskaplike Arabies-Israeliese staat, waarbinne Jode veral hul spirituele identiteit tot ontwikkeling moes bring, maar geen politieke mag moes nastreef nie.

## Werke 
* *Geschichte des Individuationsproblems* (1904)
* *Ich und Du* (1924)
* *Die Schrift. Verdeutscht von Martin Buber gemeinsam mit Franz Rosenzweig* (1926-1938)
* *Die Erzählungen der Chassidim* (bis 1949)
* *Der Jude und sein Judentum* (1963)
* *Die fünfzigste Pforte* (1907)
* *Gottesfinsternis* (1952)
* *Der Weg des Menschen* (1964)
* *Ereignisse und Begegnungen* (1964)
* *Zwei Glaubensweisen* (1950)

## Literatuur 
* Gerhard Wehr: *Martin Buber: Leben, Werk, Wirkung*. 1991, Diogenes-Verlag, Zürich, .
* Siegbert Wolf: *Martin Buber zur Einführung*. 1992, Junius-Verlag, Hamburg, .
* Beek, M.A. en J. Sperna Weiland, *Martin Buber* (1964)

Vertaal uit die Nederlandse Wikipedia-artikel

## Eksterne skakels